Berlingske Tidende, 1833-05-11
Brasilien. Rio Janeiro, den 2den Januar. - Tilstanden i Rio Janeiro og de tilgrændsende Provindser er den ønskeligste, der kan tænkes; Alt er roeligt, Oppositionsbladene ere uden Kraft, læser man dem, da er det mere af den sædvanlige Lyst til at ville høre noget Ondt, end af personlig Jnteresse eller Partie aand. Siden Feijos kraftfulde, stormende Ministerium have vi ikke oplevet blodige Optrin, hvilket vi uden Tvivl skylde denne kjække Mand. Overordentlige Begivenheder udfordrede overordentlige Forholdsregler. Partiehad fremstillede disse med de for teste Farver, indtil Stormen efterhaanden lagde sig, og Alt viste sig i et klarere Lys. Da Don Pedro den Første forlod Brasilien, efterlod han sit mægtige Partie i den sørgeligste Stilling. Omstændighederne, Trangen til at redde Liv og Gods, frembragte en unaturlige Tilstand. Fiender forsonedes og Forbundene adskiltes, og paa denne Maade opstod efterhaanden Caramuros=Rusguenos= og Moderatos=Partierne. Feios Forholdsregler adskilte disse unaturlige Forbindelser, og nu skeete Alt, som det burde skee, det vil sige, den forrige Regjerings blot personlige Tilhængere have ophørt at være den nuværende Regjerings Tilhængere, derimod udgjøre Vennerne af Orden under den forrige Regjering eet med den nærværende; og dette udgjør dens fornemste Styrke. De Utilfredse, Pøbelen og de Deputerede, som ifølge deres Natur eengang for alle ikke kunne være for den nuværende Regjering, men derimod søge deres Hæder i den heftigste og uretfærdigste Opposition, endelig de Deputerede, som "Andradas hvis Syge efter Jndflydelse og Andeel i Statsbestyrelsen har faaet sit Banesaar, ere Regentskabets Antagonister. Jmidlertid er Lidenskabernes Periode farlig, og som vi haabe ville de saakaldte "Fracas, Montezuma, Rebugas, Martini Francisco ikke længe kunne udøve deres skadelige Jndflydelse, thi de nye Valg skulle snart finde Sted. Den Aand, der vil herske ved dem, erfares af Feios Valg til Senados for Provindsen Rio Janeiro. Han erholdt næsten 400 Stemmer, Martini Francisco derimod, uagtet sine Cabaler og Jntrigner, kun 82. Derhos maa man lægge Mærke til, at Feiio kun har Modstandere i denne Provinds, og at Andradas=Partiet her har sine fleste Tilhængere. Det nuværende Ministerium er i Grunden det samme som Feios. Den derværende Krigsminister Mandel da Fonsacov Lima, Regentens Broder, byttede Embede med den daværende Governador das Armas, General Anteroistedetfor Pino Coutinhos optraadte den provisoriske Regent Vergucio; istedetfor Vasconcellos kom hans fortroelige Ven, Vianna, en almeenagtet Mand; Marineministeren Torres har atter sig Embede; Justitsministeren Carneiro Lego, saavelsom Ministeren for de udenlandske Anliggender, handle ganske i Feios Aand. Rolig heden og den uforstyrrede Orden bevise tilfulde, at de have Nationen paa deres Side. Endog i financiel Henseende er en Velstand, indtraadt, som ikke har fundet Sted under Don Pedro den Første. Skatkammer=Jnspecteuren har forsikkret, at Staten havde Penge nok til alle sine Udgifter, og at der ved Slutningen af December havde været et Overskud af 300 Contos Reis, som anvendtes til at afbetale den udenlandske Gjeld. Indenrigsministeren, Vergueiro, tager sig med særdeles Jver af de offentlige Bygningers AnlægChausseerne til Minas ere forbedrede, og nye anlagte. Den indføres nu et nyt System for at hæve Chansseeafgifter. Kanalen ved Parana fortsættes med fordoblet Jver, Havnen ved Cabo Frio udvides, og de Penge, hvormed Omkostningerne bestrides, erlægges regelmæssigt. Ogsaa under Krigsministerieere betydelige Forandringer og Forbedringer foretagne; den usle, udisciplinerede Armee opløstes af sig selv; intet blev tilbage af den undtagen Officeercorpset. Dette er nu inddeelt i Klasser, og giør Tjeneste, hvor man kan bruge det. De taabelige Befordringer til høiere Poster, saaledes, som det var Tilfældet under Don Pedro den Første, ere viseligen ophævede ved en Refolution af Kamrene; derved befriedes Nationen fra en stor Byrde. Alle offentlige Indretninger have erholdt en ny og bedre Indretning og overalt foretages Reformer, til det almene Vel Befordring. Ogsaa i Skatkammere og Alfentega er Alt indrettet paa en ny Maade; den store Vrimmel af unyttige Embedsmænd er afskediget, Alt har faaet en simplere Organisation. De mange Forfølgelser paa Grund af politiske Forbrydelser ere ophørte, endog Hovedmændene for Oprørene have deres Frihed; eet Aars Fæstnings, eller Fængselsstraf ansees for tilstrækkelig Straf for deres Forbrydelse, og for tilstrækkeligt Lægemiddefor deres Sygdom, Reformsyge og Partiehad. Fra Provindserne Goiaz, Minas, St. Paulo, Rio Grando og S. Catharina have vi gode Efterretninger; desværre lyde Efterretningerne mindre gunstige fra Para, Maranhao og de nordlige Provindser, hvor der af og til finde Uroelig heder Sted, da Gemytterne endnu ere ophidsede. J Ceara har General Labatut taget Pinto Madeira tilfange, hvorved Provindsen er bleven roelig. Angaaende det Jndtryk, som Dom Pedros romantiske Expedition til Portugal giør, kan blot siges, at man meget lidet interesserer sig derfor. Hovedgrunden dertil er formodentlig den ringe Grad af Agtelse, hvori Don Pedro staaer her, og den besynderlige Contrast mellem de forskjellige Roller han har spillet. Her var han først en Stifter af Friheden, Cosmopolit, derpaa en angerfuld Fjende af Constitutionen, tilbøielig til at myrde sit eget Barn, nu igjen Frihedsheelt i Portugal, i Brasilien en Foragter af Portugiserne, hvilke, fornemmeligt de Militaire, under Emancipationen behandledes paa den haardeste Maade af ham, nu Portugiserne hengiven med Liv og Blod. Han kunde ikke bestyre sit eget Huus, og vil nu ordne et fremmed. Man vilde her med større Glæde høre Efterretningen om hans Nederlag, end om hans Seier.